
	[bookmark: nev]FERENCZ GYÖNGYVÉR
geogyongyi@inf.elte.hu
programtervező informatikus
MSc, 4. félév
Eötvös Loránd Tudományegyetem
Informatikai Kar
	MOLNÁR IMRE
[bookmark: _GoBack]wkzina@inf.elte.hu
programtervező informatikus
MSc, 4. félév
Eötvös Loránd Tudományegyetem
Informatikai Kar


Témavezető:
	Dr. Lőrincz András
tudományos főmunkatárs, ELTE IK




FaceGym: Az arckifejezéssel kapcsolatos kihívások leküzdése

Kulcsszavak: affektív számítástechnika; mesterséges intelligencia;
A „FaceGym” egy innovatív fejlesztőeszköz, amely mesterséges intelligencia alapú megoldásokat alkalmaz, hogy megtanítsa az egyéneket utánozni, felismerni és létrehozni az emberi érzelmi és szociális kifejezéseket. Ebben a játékban a legmodernebb arckifejezés- és Action Unit érzékelőket integráltuk, amelyek az „Facial Action Coding System” (FACS) építőkövei, hogy egy egyedülálló tréning platformot hozzunk létre. A modul számos alkalmazási területet érint, például segíthet az arcizmok edzésében és kvantitatív értékelésében olyan fizikai rendellenességek esetén, mint az arcbénulás vagy az ALS révén kialakult károsodás, valamint segíthet a fejlődési rendellenességek, például az autizmusból eredő kihívások leküzdésében. Neurotipikus serdülőkorú alanyokkal dolgoztunk. Ebben az esetben a fent említett három lehetőség közül kettőt vizsgáltunk, vagyis azt, hogy a FaceGym javítja-e az arckifejezések generálására és utánzására vonatkozó képességeket, különösen akkor, ha a feladatok között gyakorló foglalkozást iktatunk be. Bizonyítottuk, hogy az alkalmazásunkban használt modellek valós idejű visszajelzést tudnak adni az arckifejezés és Action Unitok méréséhez. Kísérletünk azt mutatja - a szakirodalommal összhangban - hogy a hat alapvető érzelemkifejezés közül a serdülő lányoknak a harag kifejezése okozta a legnagyobb nehézséget. Figyelembe véve az általunk végzett felméréseket, úgy látjuk, hogy a kísérleti terv fejlesztésére van szükség. Megfigyeléseinket és eredményeinket statisztikai és gépi tanulási módszerek, például korrelációs tesztek és PCA segítségével mutatjuk be, és összekapcsoljuk a felhasználók által előállított eredményeket a személyiségjegyeikkel. Az előzetes vizsgálatok azt mutatják, hogy a populáció növelése szükséges a szignifikancia szint emelése érdekében.



